Meksika kaprimulgo

Meksika kaprimulgo (Nyctiphrynus mcleodii) estas specio de kaprimulgoj en la kaprimulga familio Kaprimulgedoj kaj endemio de Meksiko.

Taksonomio kaj sistematiko
La Meksika kaprimulgo estis foje metita en la genro Otophanes. Plimulto de aŭtoritatoj agnoskis jenajn du subspeciojn, nome la nomiga Nyctiphrynus mcleodii mcleodii kaj N. m. rayi. Tamen kelkaj fakuloj asertas, ke tiu lasta estas nevalida.Clements, J. F., T. S. Schulenberg, M. J. Iliff, S. M. Billerman, T. A. Fredericks, J. A. Gerbracht, D. Lepage, B. L. Sullivan, kaj C. L. Wood. 2021. The eBird/Clements checklist of Birds of the World: v2021. Elŝutita el  Alirita la 25an de Aŭugusto, 2021HBW and BirdLife International (2020) Handbook of the Birds of the World and BirdLife International digital checklist of the birds of the world Version 5. Disponebla ĉe:  [.xls zipped 1 MB] Alirita la 27an de Majo, 2021Cleere, N. kaj G. M. Kirwan (2020). Eared Poorwill (Nyctiphrynus mcleodii), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 12an de Oktobro, 2021

Aspekto
La Meksika kaprimulgo estas 20 ĝis 21 cm longa. Maskloj pezas 30,8 ĝis 37 g kaj inoj 24 ĝis 35,3 g. La supraj partoj de la nomiga subspecio estas grizecaj kun nigraj kaj blankaj makuloj sur la flugiloj. Blanka bendo pli larĝa sur la gorĝo ĉirkaŭas la kolon. Ili havas kronplumojn, kiuj elstaras kiel "oreltufoj". La brusto estas grizeca kaj la ventro flavecbruna kun blankaj makuloj. La vostoplumoj, krom la centra paro, havas blankajn pintojn. Ekzistas ankaŭ ruĝecbruna morfo, kiu havas ĝenerale cinamo- ĝis ruĝecbrunan koloron. N. m. rayi havas pli malhelajn kaj pli grizajn subpartojn kaj la blankaj makuloj sur la flugiloj estas pli malgrandaj.

Distribuado kaj habitato
La Meksika kaprimulgo troviĝas tra plejparto de la longo de okcidenta Meksiko. N. m. mcleodii troviĝas de Chihuahua kaj Sonora suden ĝis Jalisco kaj Colima. N. m. rayi troviĝas en Guerrero kaj Oaxaca. (Ĉiuj registroj en la lasta ŝtato estas inter februaro kaj majo, indikante iom da laŭsezona movado.) Ili ĉefe loĝas en malfermaj pin/kverkaj aŭ kverkaj arbaroj en duonarida montara tereno. Ili troveblas ankaŭ en arbarkovritaj ravinoj, montetoflankoj sub nebularbaro kaj superkreskitaj kampoj. Laŭ alteco la specio plejparte varias de 600 ĝis 2 000 m, sed estis registrita ĝis 2 500 m.

Kutimaro
Manĝado
La Meksika kaprimulgo manĝoserĉas insektojn per antaŭenirado de arboj aŭ la grundo. Skaraboj kaj tineoj ŝajnas formi la plejparton de ĝia dieto.

Reproduktado
La Meksika kaprimulgo ŝajne reproduktiĝas inter aprilo kaj junio. La ovodemetado de du ovoj estas rekte lasita sur la teron kaj ambaŭ seksoj kovas ilin.

Voĉo
La kanto de la maskla Meksika kaprimulgo estas "laŭta, abrupta 'piejo' aŭ 'peejo' kiu finiĝas emfaze", kaj estas elsendata nokte de ripozejo aŭ la grundo. Ĝi ankaŭ faras "malsupreniran, ŝanceliĝantan 'teu-uu-uu'." Vokoj inkluzivas notojn "gŭik", "ŭuik" kaj "ĉak".

Statuso
La IUCN origine taksis la Meksikan kaprimulgon kiel Preskaŭ Minacatan, sed ekde 2004 ĝi klasifikis ĝin kiel Malplej Zorgigan. Ĝi havas grandan teritorion kaj populacion, kvankam oni supozas, ke ĉi-lasta malpliiĝas. Neniu tuja minaco estis identigita.

 Referencoj 

Eksteraj ligiloj

Kategorio:Kaprimulgoformaj
Kategorio:Birdoj de Meksiko